CELEX: C2004/201/07
Language: da
Date: 2004-08-07 00:00:00
Title: Domstolens dom (Første Afdeling) af 24. juni 2004 i sag C-350/02, Kommissionen for De Europæiske Fællesskaber mod Kongeriget Nederlandene (Traktatbrud — behandling af personoplysninger og beskyttelse af privatlivets fred inden for telesektoren — artikel 6 og 9 i direktiv 97/66/EF — nødvendigheden af en præcis beskrivelse af klagepunkterne i den begrundede udtalelse)

7.8.2004   
            
            
               DA
            
            
               Den Europæiske Unions Tidende
            
            
               C 201/4
            
         
      DOMSTOLENS DOM
   
   (Første Afdeling)
   af 24. juni 2004
   i sag C-350/02, Kommissionen for De Europæiske Fællesskaber mod Kongeriget Nederlandene (1)
   
   (Traktatbrud - behandling af personoplysninger og beskyttelse af privatlivets fred inden for telesektoren - artikel 6 og 9 i direktiv 97/66/EF - nødvendigheden af en præcis beskrivelse af klagepunkterne i den begrundede udtalelse)
   (2004/C 201/07)
   Processprog: nederlandsk
   I sag C-350/02, Kommissionen for De Europæiske Fællesskaber (befuldmægtigede: M. Shotter og W. Wils) mod Kongeriget Nederlandene (befuldmægtiget: S. Terstal), angående en påstand om, at det fastslås, at Kongeriget Nederlandene har tilsidesat sine forpligtelser i henhold til EF-traktaten, idet det ikke har udstedt de love og administrative bestemmelser, der er nødvendige for at gennemføre artikel 6 og 9 i Rådets og Europa-Parlamentets direktiv 97/66/EF af 15. december 1997 om behandling af personoplysninger og beskyttelse af privatlivets fred inden for telesektoren (EFT 1998 L 24, s. 1) i national ret, eller i det mindste ikke har underrettet Kommissionen herom, har Domstolen (Første Afdeling), sammensat af afdelingsformanden, P. Jann, og dommerne A. La Pergola, S. von Bahr, R. Silva de Lapuerta og K. Lenaerts (refererende dommer); generaladvokat: J. Kokott; justitssekretær: ekspeditionssekretær M.-F. Contet, den 24. juni 2004 afsagt dom, hvis konklusion lyder således:
   
               1)
            
            
               Kongeriget Nederlandene har, ved at have gennemført artikel 6 i Europa-Parlamentets og Rådets direktiv 97/66/EF af 15. december 1997 om behandling af personoplysninger og beskyttelse af privatlivets fred inden for telesektoren ufuldstændigt, idet artikel 11.5, stk. 1, i Wet houdende regels inzake de telecommunicatie (Telecommunicatiewet) henviser til en bekendtgørelse, som ikke er blevet meddelt Kommissionen, og idet de gennemførelsesbestemmelser, som er nævnt i artikel 11.5, stk. 3, Telecommunicatiewet, ikke er blevet meddelt Kommissionen, samt ved at have gennemført direktivets artikel 9 ufuldstændigt, tilsidesat sine forpligtelser i medfør af dette direktiv.
            
         
               2)
            
            
               I øvrigt frifindes Kongeriget Nederlandene.
            
         
               3)
            
            
               Kongeriget Nederlandene bærer sine egne omkostninger og betaler tre fjerdedele af Kommissionens omkostninger.
            
         
               4)
            
            
               Kommissionen bærer i øvrigt sine egne omkostninger.
            
         
      (1)  EFT C 323 af 21.12.2002.